“Câinii” au șanse extrem de mici să prindă măcar un loc de baraj. Următorul meci este cu UTA Arad, iar formația din Ștefan cel Mare depinde și de rezultatele celorlalte contracandidate din ultima etapă. Având situația lui Dinamo, Cornel Dinu a fost necruțător cu șefii echipei.
La FANATIK SUPERLIGA, Cornel Dinu a făcut o analiză dură și i-a criticat pe șefii lui Dinamo. Legenda formației din Ștefan cel Mare este de părere că actuala conducere este nepregătită pentru fotbal. Totodată, aceștia au luat decizii greșite în privința multor fotbaliști care nu fac față nivelului cerut la echipă.
“Este o situație unică în play-out când se joacă astfel de meciuri de la aceeași oră și în care sunt vreo 4-5 echipe angajate în salvarea de la retrogradarea directă sau de la baraj. După părerea mea, situația în care a ajuns Dinamo este explicabilă.
Pentru că a apelat la niște conducători care voiau să se numească conducători de fotbal handicapați din alte puncte de vedere și voiau să aibă o jucărie fotbalistică, pentru că nu au avut-o când erau mici. De aici pleacă totul. Dinamo și-a făcut asta singură acum un an de zile.
Victor Iacob era un copil liniștiti, cât de cât echilibrate, nu era un specialist, dar nu sărea peste cal. După părerea mea Nicolescu nu a vrut neapărat să fie conducător de fotbal, pentru că el a încercat și fotbalistic, dar nu a reușit în Franța, acolo unde a fost cu mama sa naturală. Nu intru în amănunte”.
“El ce a făcut? A adus niște jucători supra-cotați. Nu știu ce atmosferă este acolo, însă în orice caz randamentul lor (n.r. nu este bun).
În defensivă este de Moura care apare în tot felul de situații de joc, dar din dacă îl dezbraci fotbalistic este destul de golaș. Velkovski este un jucător modest, lent, alături de Patriche și Homawoo. Ei au niște probleme simple de apărare.
Să nu mai spun că jucătorii pe care îi au ei în centru Pavicic și Milanov sunt jucători de pas lateral. Nu sunt jucători de pătrundere. S-a făcut o imensă greșeală felul în care au fost plătiți.
Mentalitatea în partea asta a Europei nu este ca în occident, unde sunt jucători plătiți la niveluri apropiate și se realizează dintr-un salariu de 7-8 ani într-o primă ligă tot restul vieții și pentru încă 3 generații.
La noi încă există această râcă de salarii. Probabil, e și o atmosferă în echipă care explică pe undeva o neatenție în finalul jocurilor. Dacă reușeau să își mențină rezultatele până în acel punct, erau acum în altă situație”, a declarat Cornel Dinu la FANATIK SUPERLIGA.
“Dinamo se bate cu Voluntari care are un adversar care nu mai are niciun fel de obiectiv. Se bate cu UTA Arad care ar avea un obiectiv, dar cred că Mircea Rednic își va înclina sufletul spre ce a însemnat lansarea lui la Dinamo.
Nu va fi adversarul necruțător care va crea mari probleme lui Dinamo. Nu a plecat deloc în regulă și el e un om care ține minte, nu uită când este neîndreptățit și e pe bună dreptate. A plecat dintr-o nepotrivire cu Mureșan și aici a pornit totul. A fost o neconcordanță de comunicare.
El era un dinamovist care nu trebuia dat la o parte. În fotbalul nostru, majoritatea conducătorilor sunt foarte legați de impresari. Lucrează împreună și de aici sunt multe interese comune care de multe ori defavorizează parcursul echipelor.
UTA a câștigat play-out-ul, dar Mircea Rednic este un tip care a avut un conflict nu doar cu cei din conducere. El a vrut să aducă niște jucători și a fost o lipsă de comunicare la nivel mai înalt. Mureșan a primit un răspuns, dar voia și el să aducă jucătorii lui.
Rednic e un antrenor care tace și face. Eu nu cred că va pune probleme mari. Pentru Dinamo contează și ce fac celelalte echipe”, a mai spus Cornel Dinu la FANATIK SUPERLIGA.